Чайкэ Юрийрэ КIуэкIуэ Казбекрэ тепсэлъыхьащ коронавирус уз зэрыцIалэм земыгъэубгъуным хуэунэтIа Iуэхухэм
Урысей Федерацэм и Президентым и полномочнэ лIыкIуэу Кавказ Ищхъэрэ федеральнэ щIыналъэм щыIэ Чайкэ Юрий КIуэкIуэ Казбекрэ КИФЩI-м хыхьэ адрей республикэхэм я Iэтащхьэхэмрэ иджыблагъэ телефонкIэ къепсэлъащ коронавирус уз зэрыцIалэм земыгъэубгъуным хуэунэтIауэ щIыпIэхэм щызэфIагъэкIхэм, апхуэдэу социально-экономикэ щытыкIэр зэпIэзэрыту щытыным хуэгъэзауэ ялэжьхэм теухуауэ.
Чайкэ Юрий къыхигъэщащ къэралым и Президентым Урысейм и цIыхубэм защыхуигъазэм къигъэлъэгъуа псори тэмэму гъэзэщIа хъуным щIыналъэхэм я унафэщIхэм я нэIэ трагъэтын зэрыхуейр, абы папщIи муниципальнэ, щIыналъэ, федеральнэ къудамэ псори зэдэууэ зэрылэжьапхъэр.
ЩIыналъэхэм я Iэтащхьэхэм лIыкIуэм жраIащ меди-цинэ IуэхущIапIэхэмрэ абыхэм япыщIа IэнатIэхэмрэ сымаджэхэм щеIэзэным сыткIи зэрыхуэхьэзырыр, апхуэдэуи и гугъу ящIащ цIыхухэм я узыншагъэр хъумэн, экономикэр зэпIэзэрыту щытын, хьэрычэт IэнатIэ мыинымрэ курытымрэ я IуэхущIапIэхэм защIэгъэкъуэн и лъэныкъуэкIэ я деж щызэфIагъэкIхэм.
Чайкэ абы и лъэныкъуэкIэ къыхигъэщащ щыIэ мардэхэм емыбакъуэу, цIыхухэр псом япэу зыхуей хъухэр пэрыуэгъу щымыIэу къахуешэлIэным мыхьэнэшхуэ зэриIэр.
КъБР-м и Iэтащхьэмрэ Правительствэмрэ
я пресс-IуэхущIапIэ.
